CELEX: 62014CN0418
Language: sl
Date: 2014-09-05 00:00:00
Title: Zadeva C-418/14: Predlog za sprejetje predhodne odločbe, ki ga je vložilo Wojewódzki Sąd Administracyjny we Wrocławiu (Poljska) 5. septembra 2014  – ROZ-ŚWIT Zakład Produkcyjno-Handlowo-Usługowy Henryk Ciurko, Adam Pawłowski spółka jawna/Dyrektor Izby Celnej we Wrocławiu

22.12.2014   
            
            
               SL
            
            
               Uradni list Evropske unije
            
            
               C 462/12
            
         Predlog za sprejetje predhodne odločbe, ki ga je vložilo Wojewódzki Sąd Administracyjny we Wrocławiu (Poljska) 5. septembra 2014 – ROZ-ŚWIT Zakład Produkcyjno-Handlowo-Usługowy Henryk Ciurko, Adam Pawłowski spółka jawna/Dyrektor Izby Celnej we Wrocławiu
   (Zadeva C-418/14)
   (2014/C 462/20)
   Jezik postopka: poljščina
   
      Predložitveno sodišče
   
   Wojewódzki Sąd Administracyjny we Wrocławiu
   
      Stranki v postopku v glavni stvari
   
   
      Tožeča stranka: ROZ-ŚWIT Zakład Produkcyjno-Handlowo-Usługowy Henryk Ciurko, Adam Pawłowski spółka jawna
   
      Tožena stranka: Dyrektor Izby Celnej we Wrocławiu
   
      Vprašanja za predhodno odločanje
   
   
               1.
            
            
               Ali je treba člen 5 v povezavi s členoma 2(3) in 21(4) Direktive Sveta 2003/96/ES z dne 27. oktobra 2003 o prestrukturiranju okvira Skupnosti za obdavčitev energentov in električne energije (1) (UL, posebna izdaja v slovenščini, poglavje 9, zvezek 1, str. 405) razlagati tako, da nasprotuje nacionalni ureditvi iz člena 89(16) zakona o trošarinah z dne 6. decembra 2008 (Dz. U. 2009, št. 3, postavka 11, kakor je bil spremenjen, v nadaljevanju: ZTro) na podlagi katerega se za kurilno olje uporabi trošarinska stopnja, določena za pogonska goriva, kadar trošarinski zavezanec ne izpolni formalne zahteve iz člena 89(14) in (15) ZTro?
            
         
               2.
            
            
               Ali načelo sorazmernosti ne nasprotuje formalni zahtevi, določeni v členu 89(14) in (15) ZTro, v skladu s katero se znižana trošarinska stopnja za kurilno olje uporabi samo takrat, kadar je v zakonskem roku sestavljen in predložen seznam pridobiteljev, ne glede na to, ali je vsebinska zahteva, da se kurilno olje prodaja za ogrevanje, izpolnjena?
            
         
               3.
            
            
               Ali je v členu 89(16) ZTro določena sankcija, v skladu s katero se trošarina na prodajo kurilnega olja prodajalcu zaračuna na podlagi trošarinske stopnje, ki velja za pogonska goriva (člen 79(4), točka 1, ZTro), kadar formalna zahteva iz člena 89(14) in (15) ni izpolnjena, kot se je zgodilo v obravnavani zadevi, združljiva z načelom sorazmernosti?
            
         
      (1)  UL L 283, posebna izdaja v slovenščini, poglavje 9, zvezek 1, str. 405.